Neuvoston 25 päivänä kesäkuuta 1996 vahvistama YHTEINEN KANTA (EY) N:o 55/96 Euroopan parlamentin ja neuvoston direktiivin 96/.../EY antamiseksi elintarvikkeissa sallituista makeutusaineista annetun Euroopan parlamentin ja neuvoston direktiivin 94/35/EY muuttamisesta



Virallinen lehti nro C 315 , 24/10/1996 s. 0012



Neuvoston 25 päivänä kesäkuuta 1996 vahvistama YHTEINEN KANTA (EY) N:o 55/96 Euroopan parlamentin ja neuvoston direktiivin 96/. . ./EY antamiseksi elintarvikkeissa sallituista makeutusaineista annetun Euroopan parlamentin ja neuvoston direktiivin 94/35/EY muuttamisesta (96/C 315/04) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen, ottavat huomioon talous- ja sosiaalikomitean lausunnon (1), noudattavat perustamissopimuksen 189 b artiklassa määrättyä menettelyä (2), ottavat huomioon elintarvikkeissa sallittuja lisäaineita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/107/ETY (3) ja erityisesti sen 3 artiklan 2 kohdan, sekä katsovat, että direktiivin 94/35/EY (4) antamisen jälkeen makeutusaineiden alalla on tapahtunut paljon teknistä kehitystä, tämä direktiivi olisi mukautettava tähän kehitykseen, ja komission päätöksellä 95/273/EY (5) perustettua elintarvikealan tiedekomiteaa on kuultu ennen sellaisten säännösten antamista, joilla arvellaan olevan vaikutusta kansanterveyteen, OVAT ANTANEET TÄMÄN DIREKTIIVIN: 1 artikla Muutetaan direktiivi 94/35/EY seuraavasti: 1. Lisätään 1 artiklaan kohta seuraavasti: "5. Tätä direktiiviä sovelletaan myös vastaaviin direktiivissä 89/398/ETY tarkoitettuihin erityisravinnoksi tarkoitettuihin elintarvikkeisiin." 2. Muutetaan 2 artikla seuraavasti: a) Korvataan 3 kohta seuraavasti: "3. Makeutusaineita ei saa käyttää direktiivissä 89/398/ETY mainituissa vauvan- ja pikkulasten ruoaksi tarkoitetuissa elintarvikkeissa, mukaan lukien heikossa terveydentilassa oleville vauvoille ja pikkulapsille tarkoitetut elintarvikkeet, sanotun kuitenkaan rajoittamatta alaa koskevien erityissäännöksien soveltamista." b) Lisätään 5 kohta seuraavasti: "5. Liitteessä tarkoitetaan ilmaisulla `quantum satis`, että enimmäistasoa ei ole määritelty. Makeutusaineita on kuitenkin käytettävä hyvän valmistustavan mukaisesti enintään halutun tarkoituksen saavuttamiseksi tarpeellinen annos ja sillä edellytyksellä, että ne eivät johda kuluttajaa harhaan." 3. Lisätään artikla seuraavasti: "2 a artikla Makeutusaineen esiintyminen elintarvikkeessa on sallittua, - lisättyä sokeria sisältämättömässä tai vähäenergiaisessa koostetussa elintarvikkeessa, vähäenergiaiseen ruokavalioon tarkoitetuissa koostetuissa dieettielintarvikkeissa ja pitkään kaupan olevissa muissa kuin 2 artiklan 3 kohdassa tarkoitetuissa koostetuissa elintarvikkeissa, sikäli kuin makeutusaine on sallittu jossakin koostetun elintarvikkeen ainesosassa, tai - jos elintarvike on tarkoitettu käytettäväksi ainoastaan koostetun elintarvikkeen valmistuksessa ja sikäli kuin koostettu elintarvike on tämän direktiivin mukainen, sanotun kuitenkaan rajoittamatta yhteisön muiden säännösten soveltamista." 4. Korvataan liitteessä ilmaisu "Vitamiinit ja dieettivalmisteet" ilmaisulla "Vitamiini- ja kivennäisainepohjaiset ravintoainevalmisteet siirappina tai pureskeltavassa muodossa". 5. Täydennetään liitteessä oleva taulukko tämän direktiivin liitteen tekstillä. 2 artikla Jäsenvaltioiden on muutettava tarvittaessa lait, asetukset ja hallinnolliset määräykset siten, että: - niissä sallitaan tämän direktiivin mukaisten tuotteiden kauppa viimeistään [. . .] (6*), - niissä kielletään sellaisten tuotteiden kauppa, jotka eivät ole tämän direktiivin mukaisia, [. . .] (7**) alkaen. Markkinoille ennen tuota päivää saatettuja tai päivättyjä tuotteita, jotka eivät ole tämän direktiivin mukaisia, voidaan kuitenkin pitää kaupan, kunnes varastot loppuvat. Niiden on ilmoitettava tästä viipymättä komissiolle. Näissä jäsenvaltioiden antamissa säädöksissä on viitattava tähän direktiiviin, tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä . . . Euroopan parlamentin puolesta Puhemies Neuvoston puolesta Puheenjohtaja (1) EYVL N:o C 174, 17.6.1996, s. 1 (2) Euroopan parlamentin lausunto annettu 12 päivänä maaliskuuta 1996 (EYVL N:o C 96, 1.4.1996, s. 24), neuvoston yhteinen kanta vahvistettu 25 päivänä kesäkuuta 1996 (sitä ei ole vielä julkaistu virallisessa lehdessä) ja Euroopan parlamentin päätös tehty . . . (sitä ei ole vielä julkaistu virallisessa lehdessä). (3) EYVL N:o L 40, 11.2.1989, s. 27, direktiivi sellaisena kuin se on viimeksi muutettuna direktiivillä 94/34/EY (EYVL N:o L 237, 10.9.1994, s. 1). (4) EYVL N:o L 237, 10.9.1994, s. 3 (5) EYVL N:o L 167, 18.7.1995, s. 22 (6*) 12 kuukautta sen jälkeen, kun tämä direktiivi on hyväksytty. (7**) 18 kuukautta sen jälkeen, kun tämä direktiivi on hyväksytty. LIITE Huomautus: 1. Aineen E 952, syklaamihappo ja sen Na- ja Ca-suolat, käytettävät enimmäismäärät on ilmaistu vapaana happona. 2. Aineen E 954, sakariini ja sen Na-, K- ja Ca-suolat, käytettävät enimmäismäärät on ilmaistu vapaana karbatsolina. >TAULUKON PAIKKA> NEUVOSTON PERUSTELUT I. JOHDANTO 1. Komissio teki 20. lokakuuta 1995 ehdotuksen EY:n perustamissopimuksen 100 a artiklaan perustuvaksi direktiiviksi elintarvikkeissa sallituista makeutusaineista. 2. Euroopan parlamentti antoi lausuntonsa 12. maaliskuuta 1996 (1) ja talous- ja sosiaalikomitea ja alueiden komitea 27. maaliskuuta 1996 (2). Euroopan parlamentti hyväksyi komission ehdotuksen tarkistuksitta. 3. Neuvosto vahvisti 25. kesäkuuta 1996 yhteisen kantansa perustamissopimuksen 189 b artiklan mukaisesti. II. TAVOITE Direktiivi 94/35/EY annettiin 21. kesäkuuta 1994. Se perustuu direktiiviin 89/107/ETY, jossa säädetään erityisdirektiivien antamisesta eri luokkiin kuuluvien elintarvikkeissa käytettävien lisäaineiden käytön yhdenmukaistamiseksi. Ehdotuksen tarkoituksena on mukauttaa direktiivi 94/35/EY tekniseen ja tieteelliseen kehitykseen. III. YHTEISEN KANNAN ERITTELY 1. Yleisesti ottaen yhteinen kanta vastaa komission ehdotusta. Neuvosto on kuitenkin muuttanut tekstiä siten, että makeutusaineita koskeva direktiivi ja muita lisäaineita koskevat direktiivit ovat keskenään yhdenmukaisia ja Euroopan yhteisön tekninen ja tieteellinen kehitys otetaan huomioon. Komissio hyväksyi kaikki ehdotusta koskevat muutokset. 2. Neuvosto laajensi direktiivin soveltamisalaa koskemaan direktiivissä 89/398/ETY (1 artiklan 5 kohta) tarkoitettuja erityisravinnoksi tarkoitettuja elintarvikkeita. 3. Ottaen huomioon tarpeen suojata direktiivin 89/398/ETY mukaisesti vauvoja ja pikkulapsia neuvosto täsmensi, että makeutusaineita ei saa käyttää kyseisille ryhmille tarkoitetuissa elintarvikkeissa (2 artiklan 3 kohta). 4. Sellaisten koostettujen elintarvikkeiden osalta, joissa makeutusaine sallitaan (2 a artikla), neuvosto korosti, että kyseistä säännöstä on sovellettava tämän kuitenkaan rajoittamatta muiden yhteisön säännösten soveltamista. Vähentääkseen mahdollisimman tehokkaasti makeutusaineiden käyttöä kyseisissä tuotteissa neuvosto lisäksi rajoitti kyseisen säännöksen soveltamisalaa täsmentämällä, että makeutusaine sallitaan ainoastaan: - lisättyä sokeria sisältämättömässä tai vähäkalorisessa koostetussa elintarvikkeessa, - vähäkaloriseen ruokavalioon tarkoitetuissa koostetuissa dieettielintarvikkeissa, - pitkään kaupan olevissa koostetuissa elintarvikkeissa. 5. Lisäaineiden asesulfaami K (E 950), aspartaami (E 951), sakariini ja sen Na-, K- ja Ca-suolat (E 954) sekä neohesperidiini DC (E 959) osalta neuvosto täsmensi, että aamiaisviljavalmisteiden on sisällettävä vähintään 15 prosenttia kuitua ja vähintään 20 prosenttia lesettä. Neuvosto teki eräitä täsmennyksiä ottaen huomioon tuotantomenetelmät ja toivomuksen rajoittaa tiettyjen elintarvikeluokkien soveltamisalaa ja muutti käsitteiden "vähäkalorinen olut", "lisättyä sokeria sisältämättömät jäätelötötteröt ja -vohvelikeksit" ja "valmissalaatit" määritelmiä. Neuvosto lisäsi luetteloon ilmaisun "alkoholijuomat, joiden alkoholipitoisuus on alle 15 tilavuusprosenttia". Kyseinen tuote on ollut jo kauan markkinoilla. Lopuksi neuvosto poisti luettelosta ilmaisun "vähäkaloriset hedelmäviinit", koska näitä juomia ei ole tuotettu Euroopan unionissa. 6. Neuvosto lisäsi asesulfaamin (E 950) kohdalle luetteloon ilmaisun "vähäkaloriset tablettien muodossa olevat makeiset". Kyseinen tuote on ollut jo kauan markkinoilla. 7. Lisäaineen aspartaami (E 951) kohdalle neuvosto lisäsi ilmaisun "lisättyä sokeria sisältämätön virkistävä, voimakasmakuinen kurkkupastilli". Kyseinen tuote on ollut jo kauan Euroopan unionin markkinoilla. 8. Syklaamihapon ja sen Na- ja Ca-suolojen (E 952) osalta neuvosto halusi rajoittaa käytön kolmeen elintarvikeluokkaan. Samalla neuvosto päätti alentaa kyseisten kolmen luokan osalta sallittuja annostuksia. 9. Lopuksi neohesperidiini DC:n osalta neuvosto toivoi voivansa säätää kyseisen lisäaineen käytön osalta samoista säännöistä kuin muille samankaltaisille lisäaineille ja lisäsi tämän vuoksi seuraavat elintarvikkeet: - alkoholijuomat, joiden alkoholipitoisuus on alle 15 tilavuusprosenttia, - lisättyä sokeria sisältämättömät jäätelötötteröt ja -vohvelikeksit, - vähäkalorinen olut, - lääkärin määräyksen mukaan nautittavat täys- ja lisäravintovalmisteet, - suolatut ja kuivat cocktailpalat, tärkkelyspohjaiset, saksanpähkinästä tai hasselpähkinästä valmistetut, pakatut, tiettyjä aromeja sisältävät. 10. Otettuaan suurissa linjoissa huomioon Euroopan parlamentin hyväksymän ehdotuksen ja täsmennettyään tekstiä nykyisen tuotannon ja tulevan kehityksen huomioon ottamiseksi neuvosto katsoo saaneensa aikaan tasapainoisen sovitteluratkaisun. (1) EYVL N:o C 96, 1.4.1996, s. 24 (2) EYVL N:o C 174, 17.6.1996, s. 1